ORIGINALNA NETFLIXOVA SERIJA!
Zdravo! Ulovili ste me. Samo sam njegovala svoj mali vrt.
Dobro došli u Slatke priče! Gdje kolači žele procvjetati,
ali završe na kompostu.
Ja sam vaša voditeljica, Nicole Byer. Danas će tri amatera imati izazov
izraditi profesionalne slastice na temu vrta.
A natječu se za nagradu od 10 000 dolara!
I pehar Slatke priče. Upoznajmo naše slastičare! No čim završim.
SLATKE PRIČE
Ja sam Teri i jako sam uzbuđena.
Ja sam najveći super obožavatelj Slatkih priča.
Ne mogu vjerovati da ću pripremati hranu za Jacquesa i Nicole.
Malo sam nervozna i pazusi su mi vrući.
Čovječe…
Ja sam Raaya.
Počela sam se baviti pečenjem kolača iz zabave.
Onda je to preraslo u posao s cupcakesima.
Nakon preseljenja u novi grad,
prestala sam peći kolače.
Slatke priče su zapravo prvi put
da se vraćam tome.
Ja sam Thanh.
Suci to još ne znaju, ali izabrat će mene.
Već sam pekao kolače
i to je mnogo puta pošlo jako po krivu.
Ali imam dobar osjećaj da će se sucima svidjeti moje lice.
Dobro došli, Raaya, Thanh i Teri.
Spremni zasukati rukave?
-Da! Pecimo! -Baš sam uzbuđen.
Svi ste čuli za Janka i njegov čarobni grah.
Ovo je naš Jacques i njegov grah je čarobni kakao!
-Pljesak za Jacquesa Torresa! -Hvala, merci.
Obožavam vrtove i torte.
Vinite se u vrt-oglave visine!
Jacques, sviđa mi se ta igra riječi.
Bila je zabavna i razveselila me.
Znate tko me još veseli?
Urnebesna June Diane Raphael!
Pozdrav svima.
Sretna sam što sam ovdje. Jako osuđujem. Ljudi to kažu za mene.
Savršeno. Dakle, slastičari.
Danas imamo potpuno novi Slastičarev izbor izazov.
Ovo će biti tort-ura.
Jer ovo neće biti torta.
Po prvi put u povijesti Slatkih priča, pečemo…
pite!
Mini pite s vrtnim patuljcima!
Tako je! Za prvi pita-izazov ikad,
izradit ćete ove 15 cm velike mini-pite
koje imaju razne patuljke u svom prirodnom staništu, vrtu.
Kora pita, likovi i detalji
izrađeni su od tijesta za pite.
Likovi su naslikani jestivom bojom
i stavljeni na čvrstu sredinu od pudinga.
Ukrasni vrtni grad zaokružen je posutim listićima kokosa.
Preslatko!
Raaya! Kojeg patuljka ti biraš?
-Plavog. -Dobro!
-Teri! -Patuljci kažu da uzmem narančastog.
-Istina. -Dobro.
-Thanh? Kojeg ti biraš? -Zelenog. Paše mi uz majicu.
-Da. -Ajme.
Slastičari, imate…
četrdeset pet minuta od sad!
Hajde!
-Zaista, idite! -Dobro.
Preplavio me adrenalin.
Bok, tijesto.
Jacques, kako se izrađuju ove male pite s patuljcima?
Moraju napraviti tijesto u multipraktiku i iz toga napraviti koru i ukrase.
Zatim trebaju oblikovati koru, prekriti je papirom
i napuniti je suhim grahom kako bi kora zadržala oblik pri pečenju.
Zatim trebaju skuhati i ohladiti puding za nadjev.
Kad je kora gotova, trebaju je napuniti pudingom
nakon što prvo izvade grah.
Na kraju trebaju dodati kokos i ukrase
da upotpune svoj ukusni, preslatki dom patuljaka.
Ambiciozno.
-Vrlo ambiciozno. -Da, to je pravi izraz.
Jako sam uzbuđena. Ovo je poput ludog sna.
I zastrašujuće je jer su očekivanja vjerojatno vrlo visoka.
Ovo je doslovno ostvarenje sna.
Prvi pita izazov na Slatkim pričama. Prva sam, tko me pita!
PITENA IGRA RIJEČIMA 1
Još se pokušavam smiriti i još sam previše uzbuđena.
Stavit ću smjesu za tijesto u multipraktik
i početi to miksati s biljnom masti.
Ako uspijem ovo otvoriti.
Eto ga.
Definitivno sam izvan zone komfora.
Nikad prije nisam pripremala pitu.
Stoga će ovo biti zanimljivo.
Ne znam s kojim se teksturama igrati za pite
ili koliko se dugo kora treba peći.
I prvi put koristim ovako velik multipraktik.
Plan mi je zabaviti se.
Piše da ga pulsiram. Zašto ga pulsiram?
To se ne miješa.
Thanh koristi krivi aparat. Koristi samostojeći mikser.
U uputama piše da koriste multipraktik.
Tijesto će biti manje prhko i lagano.
Piše multipraktik.
Bit će dobro.
Ovo ne izgledaju kao gljiva i patuljak.
Gljiva.
Eto ga.
„Obložite papir za pečenje suhim grahom.“
Suhi grah?
O, Bože. Ne.
Stavit ćemo ovo u pećnicu.
Nikad ne vjeruj grahu, u redu? To sam naučila iz Janka i čarobnog graha.
Na nebu su divovi.
Ne želim da se spuste i da mi izgaze pitu.
Neću raditi ništa s grahom.
Možda sam upropastila stvar.
Nikad nisam pekla s papirom za pečenje i grahom.
-Jacques, zašto stavljaju grah u koru? -Jer se tijesto peče prazno.
Stavite papir za pečenje i grah, te ispečete pitu.
To će pritisnuti tijesto. Katkad se stvore mjehurići.
Grah će to spriječiti. Kad se ispeče, moraju ga izvaditi prije nadjeva.
Dakle, to je poput deka s utezima za usamljene ljude.
-Manje-više, Nicole. -Volim te deke.
-Mogu li se koristiti pikule ili ključevi? -A, da.
-Mora li biti grah? -Može…
Ključevi?
Evo.
Thanh nije stavio papir za pečenje preko svoje pite.
Grah će se zapeći u koru i bit će ga teško izvaditi.
Nisam došla ovamo jesti grah.
Ajme.
Pećnica.
-Još 20 minuta. -Sjajno.
Stavit ću je u pećnicu dok ne porumeni.
Raaya je napokon stavila pitu u pećnicu.
-Ona ju je posljednja stavila. -Da.
Misliš da će biti nedovoljno pečenih pita?
-Možda. -Što je pi u matematici?
Znam da je 3,14.
Ali zašto to znam?
Ne želim se upuštati u ovaj razgovor na kameri.
Radim na nadjevu.
Nadam se da ću ga uspjeti pripremiti jer nemamo mnogo vremena.
Ali ovdje smo da se zabavimo.
To uopće ne izgleda dobro.
Zašto se nisi zgusnuo?
Ne? A dobro.
Onda će u hladnjak.
Još moram napraviti drugi element.
Ovo je zaista izvantjelesno iskustvo.
Bit će zabavno gledati jer ne znam što radim.
Toliko obožavam ovu emisiju da…
Previše je.
Ali pojela bih ovaj puding.
Ljudi, imate još 12 minuta.
Možda bolje da ubrzate.
Ne zaboravite da se natječete za novac.
Da, voljela bih ga osvojiti.
Da, dio ide na porez, ali to je još novca!
Bože, kako prekrasno.
Prhka kora!
Puding?
Izgleda sjajno.
Napravili smo nešto.
Grah!
Ne mogu izvaditi sav grah iz pite.
Ostala su dva-tri graha.
Ali grah su proteini.
Imam novosti za vas. Jest ćemo hrskave pite.
Izgleda dobro.
O, ne.
Ostavio je grah?
Ostavio je grah na kori za pitu.
To je puno pite.
Nema šanse!
-Ne. -Unutra su.
Ne, želim bez graha.
Potpisala sam nešto prije snimanja.
Obvezuje li me to da to jedem?
-Moraš ih sve kušati. -Moram?
IZRAZ LICA KAD SHVATITE DA ĆETE JESTI PITU SA SIROVIM GRAHOM
Dobro.
Pokušat ću raditi na ukrasima.
Ključna riječ je „pokušati“. Malo šljokica za naš vrt.
Ne znam ako se vidi da je to patuljak.
Možda je patuljaste korijene.
Ni ovo ne izgleda kao gljiva pa sam dosljedna.
Moj patuljak će biti zelen.
Moja gljiva. Gdje je nestala?
To je crveno.
-Thanh ne slika kistom, nego bočicom. -Da.
Neka bude zeleno.
To, neka bude zeleno!
Ovo mu je odjeća. Dobro izgleda.
I treba malu kapu.
-Teri. -Da?
Čujem da se puno hihoćeš.
Oprosti, što?
Ne znam, ja…
Imaš dobar osjećaj u vezi svega?
Ovo je ostvarenje sna, iako sam napravila prekrasan nered.
Najljepši nered.
Ali imam osjećaj… Keks mi je pukao.
A tijesto za pitu? Koristi sprej za zamrzavanje.
Oči su mu odletjele.
Trebala sam se držati slikanja.
Ludo se zabavlja!
O, čovječe.
O, ne. Još 40 sekundi!
Patuljak mi je pukao.
Pokušat ću ga popraviti.
Ajme, kako ružno!
Treba mi ljepljiva vrpca.
Mala stopala.
Moja gljiva ide ravno…
-Pet, četiri… -Ovdje.
Tri, dva, jedan!
Gotovo!
U životu nisam napravila ružniju stvar!
SLATKE PRIČE
Dobro, Raaya.
Prisjetimo se mini pite koju si pokušala napraviti.
I da vidimo tvoju.
Savršeno!
Ajme. Raaya.
Što se dogodilo s ukrasima?
Pa, moja patuljčica…
-Gdje? -Bila je ovdje.
Dobro.
Ovo bi trebala biti gljiva.
Dobro, vidim.
-Da? -Jedino to vidim.
Raaya, napravila si… nešto.
I to je sjajno!
-Kušajmo, Jacques! -Dobro, Nicole.
Zareži je!
-Definitivno je nedovoljno pečena. -Puno hvala.
Ali još miriše na tijesto.
Sretno.
-To je grah! -Dobila si grah?
Ovo je užasno.
Pokušala sam izvaditi većinu graha.
Volim podržavati žene i želim da ostvare svoje snove,
ali nikad više ne bi trebala ovo raditi.
Ali mislim da puding imao okus.
To je instant puding?
Mogla se još malo peći.
Ali barem nije sirovo.
Čekaju nas druge pite. Vidimo se poslije!
Bok, ljudi.
Dobro, Thanh.
Prisjetimo se mini pite koju si pokušao napraviti
i da vidimo tvoju.
Savršeno!
Da, to je pita.
Ima mačku, lopatu i hrpu štapova.
-Čekaj, nema patuljka. -Ovdje je.
Sviđa mi se pomfrit.
Da.
Izgleda kao da se nešto grozno dogodilo u tom vrtu.
Mislim da vidimo posljedice.
Hajde, Jacques. Zarežimo je.
-Imamo iznenađenje, Nicole. -Što je?
-Što? -Lijepo iznenađenje u obliku crnog graha.
-Hvala. -Hvala, valjda.
-Mnogo. -Mnogo graha!
Mogu li pitati zašto si ga ostavio?
Nisam pročitao recept da budem iskren.
Morate ih ispljunuti, kao koštice lubenice.
Opa. Ovo je neočekivano.
Ne možeš ostaviti nekuhani grah u nečemu.
Ne znam je li do mog komada, ali ima lijepu boju.
Moj je ukusan.
Da.
Zapravo je prhko, lagano i dobro.
-Slušaj… To je bila avantura. -Dobro došla u Slatke priče!
Vidimo se.
Dobro, Teri.
Prisjetimo se mini pite koju si pokušala napraviti.
-I da vidimo tvoju. -Dobro.
Savršeno!
Ne želim se smijati.
Dobro, kokos je trava.
A ovo su dva isprana znaka.
To su impresionistička umjetnička djela.
Mogu biti u muzeju.
Ovo je muzejsko djelo.
U pravu si.
Činilo se da se zabavljaš
i mislim da to ova pita predstavlja.
-Jacques, kušajmo tu pitu! -Oui, Nicole.
Nema graha i to mi se sviđa.
-To je plus. -Voila.
Merci.
-Zapečenost daje okus. -To!
Vrlo je prhko i lagano.
-Pojela sam dva zalogaja. -Ti bokca!
Sviđa mi se ova pita.
Da, mislim da prhkost nadopunjava puding.
Ovo je lijepo.
To! O, Bože.
Dobro, vidjeli smo tri pite i sad moramo odlučiti.
Slastičari, spremni smo proglasiti pobjednika.
Jacques, jesu li patuljci rekli svoje?
-Imamo li pobjednika? -Da. Imamo.
Slastičari, pobjednik je…
-Teri! -Što?
Čestitam.
June, reci Teri što je osvojila.
Ovo nije patuljasta greška.
To nije ukras za vrt.
To je tvoj novi zeleni samostojeći mikser!
To! KitchenAid!
A svaki patuljak treba kapu!
Idi po svoju jedinstvenu zlatnu slastičarsku kapu.
Dobro.
Čestitam.
Poput šljokica.
To je puno šljokica.
Prvi izazov odrađen, ostaje još jedan!
Vrijeme za drugi krug!
SAVRŠENSTVO ILI PROPAST
Naša posebna gošća June donijela je bogatu žetvu iz svog vrta
kako bi objasnila idući izazov.
Za sljedeći krug,
„t-repa-mo“ povećati težinu
i morat ćete biti pravi „salata-kusci“
da u ovom izazovu napravite „rotkva-čeni“ desert.
Da vidimo možete li nas „im-peršin-irati“ kad napravite…
povrtnjak-tortu od povrća!
Da, napravit ćete ovu prekrasnu tortu na temu povrtnjaka
i sve njezine složene detalje. To…
Teri, jesi li dobro?
Bit će posebno.
Čekaj da čuješ opis.
Morat ćete izraditi i ovog zločestog zeca
koji se poslužio svim mrkvama.
Ova višeslojna torta sadrži i mrkve i tikvice,
a za travu i zemlju su korišteni krema od maslaca i mrvljeni keksi.
Zec i povrće su napravljeni od mješavine fondana i čokolade za modeliranje.
I na kraju, ograda od čokoladnog keksa omeđuje cijeli povrtnjak.
Raaya, nakon zadnjeg kruga,
mislili smo da bi ti trebalo malo pomoći.
Na svom pultu imaš „Kopaj“ tipku.
Kad je pritisneš, tvoji protivnici moraju prestati koristiti kuhinjski alat
i uzeti ovaj vrtlarski alat!
I morat će raditi tri minute samo pomoću ovoga
dok ti imaš priliku za prednost.
Dobro.
Upamtite, pobjednik će osvojiti 10 000 dolara.
Imate 90 minuta, od sad.
-Hajde! -Dobro.
Bože.
Hvala.
Dobro miriše.
Tikvice.
Izmjeriti dvije šalice.
Jacques, kako se priprema ova povrtnjak-torta od povrća?
U njoj ima svačega.
Prvo, treba napraviti tijesto
i paziti da umiješaju naribane mrkve i tikvice.
Dok se biskvit peče, trebaju uzeti tijesto za kekse,
razvaljati ga i izrezati ogradu.
Dok su keksi u pećnici, trebaju napraviti zelenu kremu od maslaca
i oblikovati zeca i povrće.
Konačno, trebaju preliti čips
otopljenom čokoladom i složiti svoju prekrasnu povrtnjak-tortu.
-To je komplicirana torta. -Čekaj, zašto ima povrća u torti?
Da, torta od mrkve.
Znači da je naribana?
-Mislila sam da su kriške tikvica. -Volim te.
Nisam puna samopouzdanja.
Kao da sam označena, doslovno i figurativno,
jer mi šljokice padaju po cijelom tijelu.
O, Bože.
Ova će nas torta testirati.
Nitko ne želi taj vrh.
I maknut ćemo taj vrh.
Samouvjerena sam, ali i nervozna. I nikad nisam radila tortu od mrkve.
Ta-da. Otmjeno! Što može poći po krivu?
Samo da ovo upali.
Odokativno mjerim dvije šalice.
Ne slijedim dobro upute, kao što ste vidjeli u prvom krugu.
Znam da će mi se žena rugati zbog graha. „Zašto si stavio grah? To ne ide u pitu.“
Prvi put radim s multipraktikom.
-Čula si multipraktik? -Da.
Vidim mrkve kako skaču
pa ne znam ako se uopće sjecka.
Možda će biti komadića povrća u torti.
Ajme. Toga sam se i bojala.
Je li to najbolji način kako dodati povrće?
Ja koristim ribež.
-Multipraktik izvuče svu vodu. -Dobro.
To znači da će tijesto imati previše vode
i neće biti kako treba.
To je vodenasto.
To bi se moglo dugo peći.
Malo je rijetko.
Danas ću pokušati izravnati biskvit
i umiješat ćemo mrkve i tikvice.
Iako sam profesionalno pekla cupcakes, torte su mi smrtni neprijatelj.
Raaya to dobro radi.
Koristi ribež.
-A mislili smo da treba gumb za pomoć. -Da.
Dobro izgleda.
Nadam se da će dobro ispasti.
Posloži, ubaci.
Dobro.
U pećnicu.
Još jedan sat!
„Razvaljati tijesto za kekse“.
RECEPT
Tijesto za kekse. Trebam dvije ograde.
Dobro je zamotano.
Bože.
Ovo je tijesto za kekse.
Razvaljat ćemo ga.
Ovo će se pretvoriti u ogradu, nadam se.
Bijela.
Thanh boji svoje kekse prije pečenja
da izgledaju staro.
Dobro.
O, Bože.
Ovo ispada pomalo kao ono kako bi trebalo izgledati.
Bogovi Slatkih priča zasad su mi naklonjeni.
Stavit ću i ovo.
Za zemlju. Dobro.
Idemo.
Gotovo.
Ispecimo keks.
RECEPT
Imam zelenu boju.
Jako dobro miriše.
Stat ću i reći da izgleda jako slatko.
Krem sir.
Ajme.
Thanh je stavio krem sir u kremu od maslaca.
-Je li to krema s krem sirom? -Nije.
Bože, koliko je boje stavio?
Thanh, koja je to boja?
-Svježa trava. Ne stara, nego mlada trava. -Svježa.
To je boja trave nakon što je pas puno piškio po njoj.
Zar ne?
Moram izvaditi biskvit.
Jacques, kad pečeš nešto kod kuće,
mjeriš li si vrijeme iz zabave?
-Mjeriš li? -Ne.
Vjerojatno se predugo pekao.
Bili su malo predugo u konvekcijskoj pećnici.
Konvekcijska pećnica peče malo brže
pa je Terijin biskvit možda prepečen.
Ali Raayini biskviti su još u pećnici.
Zaostaje.
Pokušat ću složiti tortu.
To će biti kreativni projekt.
Da vidimo kako će ići.
Izgleda
čudno.
Thanhov biskvit izgleda vrlo mokro od povrća.
Nicole, nikad ne nauče.
Još 35 minuta.
Sad sam pod stresom.
Da napravite svo malo povrće u vašem povrtnjaku.
Sat ide jako brzo.
Moram izvaditi biskvite iz pećnice.
Pritisnut ću tipku.
Kopajte!
Prestanite peći i uzmite svoj vrtlarski alat!
Savršeno.
Mogu ja to.
Oprostite, ljudi.
Ispričava im se. Žao joj je.
Dobro.
-I Raaya je izvadila biskvit iz pećnice. -Savršeno.
Reži.
Ovo me vraća u djetinjstvo kad sam preuređivao vrt.
-Iskreno, mislim da mu lopata pomaže. -Mnogo.
Slegnuo se u sredini.
Dobro. Gotovo.
Možete spustiti vrtlarski alat.
Ali sad je praktičan.
Ova lopata je bila korisna za ogradu.
Teri je dodala ogradu, ali viša je od torte.
Ne znam ako ima problema sa susjedima ili…
O, ne, Jacques. Raayini se biskviti spuštaju u sredini.
Jest ćemo sirovu tortu?
Nadam se da ne.
I ja se nadam.
Čini se da mi je smrtni neprijatelj opet pomrsio planove.
Ovo će morati biti moje povrće.
Još moram napraviti zeca i pripremiti čips. Stavimo neke stvari.
To je slatko, zar ne?
Ondje je svakakvo povrće.
Slatki mali klipovi kukuruza.
Male mrkve.
Zekoslav Mrkva bi bio ponosan.
Nema oči ni lice.
-Thanh radi zeca! -Jacques, htjela bih da skakučeš.
-Znam da sam samo gostujući sudac. -Dobro.
-Skakutat ću s tobom. -Sjajno.
To je sjajno.
Baš sjajno.
-Mogu li ocijeniti? -Da.
Dobro. U redu.
-Moram reći da Nicole najbolje skakuče. -Jako je dobra.
-Bože. -Uspjela si.
Hvala. Želim zahvaliti Akademiji skakutanja.
Hvala, June.
Nema na čemu.
Još pet minuta!
Hodam. Hodam jako brzo.
To će morati poslužiti kao trava.
Počinje ličiti na nešto.
Moj zec se odmara.
Dobro.
Radi puteljak od čipsa.
Čips.
Mrvice.
Prekrasan povrtnjak.
Imate još 45 sekundi!
Čovječe. Imamo kakvog-takvog zeca.
To je prihvatljivo.
-Još lice. -Izgleda kao sljezov kolačić.
Naravno da imamo šljokice. Treba biti efektno.
Ali treba malu mrkvu. Dobro.
Imamo velike bundeve.
Moram dodati zemlje.
O, Bože.
Pet, četiri, tri, dva, jedan!
Gotovo!
SLATKE PRIČE
Raaya, ti si prva. Dovezi svoju tortu.
Ovo je torta od povrća koju si pokušala napraviti.
Da vidimo tvoju.
Savršeno!
Raaya.
Dobro.
Dakle, potrgana ograda.
Imaš li zeca?
Zec se odmara.
U ponikvi je?
Možda biskvit nije bio dovoljno pečen i zato se slegnuo u sredini?
Slegnuo se u sredini.
Treba ga gledati odozgo,
preko ruba, jer je toliko toga u ponikvi.
Sviđa mi se. Imaš sve elemente.
Iskreno, ludilo je.
Jedva čekam kušati je.
Ali zasad se vrati na svoju postaju.
Dobro, Thanh, ti si idući.
Da vidimo tvoju povrtnjak-tortu od povrća.
Savršeno!
Thanh!
To je zabavno gledati.
Na kojem planetu zečevi tako izgledaju?
Tvoj zec je poremećen.
Sviđa mi se.
On je snažan zec.
Snažan je, da.
Sviđa mi se da sve bundeve imaju kapice
i male zelene beretke.
Trava je radioaktivno zelene boje.
Iskreno, imaš sve komponente. Izgleda dosta dobro.
Hvala.
Hvala, Thanh.
Teri, ti si iduća.
Da vidimo tvoju tortu.
-Savršeno! -Teri!
Teri, ne želim se smijati, ali to izgleda kao groblje.
Vidim zeca i drži… Je li to uskršnje jaje?
Drži mrkvu.
To je mrkva?
Ima malu mrkvu.
Iskreno, ovo je vrlo zbunjujuće.
Mislim da si vrlo velikodušna sa šljokicama.
Čini se da si se zabavila.
Dobro, vrati se na svoju postaju.
Mrak.
I svo troje ćete nam narezati divan komad
vaše povrtnjak-torte za kušanje.
Imam dobar osjećaj, iako torta izgleda kao staro groblje.
Volim strašne stvari. Funkcionira. Sad je trenutak istine.
Dobro, Raaya, ti si prva.
Sviđa mi se biskvit. Vrlo je sočan. Krema od maslaca je jako slatka.
Mislim da je torta vrlo ukusna.
Da, preslatka je.
Ali meni se sviđa.
-Osjećam komadiće mrkve, što obožavam. -Da.
Ova torta je jako ukusna.
Jako je sočna.
Slažem se da je krema od maslaca malo previše slatka.
Ali nije mi smetalo i vraćam se po još.
-To! -Hvala, Raaya.
Thanh, ti si sljedeći.
Eto te boje.
Dakle, sočni biskvit.
Malo je preslatko,
ali sviđa mi se krem sir s tortom od mrkve i tikvica.
Dobro paše.
Malo je presočan za moj ukus.
Ne znam jesam li dobila takav komad,
ali malo je premokro.
Nije mi smetao okus koliko June.
-Trebaš biti ponosan. Lijepo je. -To je jestiva torta.
-To je torta. -Da, na kraju dana, to je torta.
Hvala ti.
-Teri. Ti si sljedeća. -Da?
Sredina torte je dobra.
Ali kad dođeš do ruba, malo je tvrđa.
Vidi se da je malo prepečeno.
Mislim da je krema fantastična.
Dobra je.
To mi je najdraža krema.
Slažem se s June.
Sviđa mi se krema. Jako je fina.
Mislim da je biskvit malo prepečen.
Više je suh u usporedbi s ostalima.
Mislim da si to lijepo napravila.
To mi je prva torta od mrkve, pa hvala.
Dobro. Vidjeli smo tri dosta dobre torte od mrkve.
-Jesmo li spremni proglasiti pobjednika? -Oui!
Samo podsjećam da pobjednik ovog izazova osvaja 10 000 dolara
i pehar Slatke priče.
Wes!
Ovo mi je baš zagolicalo maštu.
June, imaš li zelembaće?
Dobro. Jacques?
Slastičari, moram vam reći.
Nijedna torta nije izgledala kao ona koju ste trebali napraviti.
Stoga smo temeljili odluku na okusu.
Pobjednik je…
Raaya.
Bože, pobijedila sam!
Idi po svoj pehar!
Ovo je natjecanje opet učinilo pečenje kolača zabavnim.
Još jedna borba Raaye protiv torte i pobijedila sam.
Hvala. Puno vam hvala.
Još jedan zalazak sunca nad farmom Slatke priče.
Vidimo se sljedeći put. Svi, zeko hop!
Prijevod titlova: Nina Pisk